ANEXA

**MONITORIZAREA ŞI RAPORTAREA**

## *SECŢIUNEA I - Monitorizarea implementării contractului de finanţare*

1. *AMPOCU/OI monitorizează îndeplinirea indicatorilor, atingerea rezultatelor şi a obiectivelor asumate de către Beneficiar prin Contractul de Finanţare şi anexele aferente acestuia, precum şi modul în care beneficiarul respectă prevederile contractuale specifice operaţiunii finanţate;*
2. *AMPOCU/OI monitorizează progresul implementării contractului de finanţare, fără a se limita la acesta, prin:*
   1. *Verificarea documentelor: Rapoarte tehnice ale Beneficiarilor, Rapoarte de vizită ale Organismelor Intermediare[[1]](#footnote-1) şi prin verificarea în MySMIS/SMIS, în scopul urmăririi stadiului îndeplinirii indicatorilor proiectelor, prevăzuți în Cererea de Finanțare;*
   2. *Vizite de monitorizare (la fața locului, speciale (ad-hoc), încrucișate și ex-post): vizite pe teren la beneficiarii proiectelor, atât în perioada de implementare a proiectului, cât şi post-implementare, pe durata de valabilitate a contractului de finanţare;*
   3. *Analizarea stadiului implementării proiectelor în vederea modificării / suspendării / rezilierii / rezoluțiunii contractului de finanțare, conform prevederilor contractuale.*

## *SECŢIUNEA II - Raportarea în cadrul contractului de finanţare*

1. *Beneficiarul va realiza și va transmite Rapoarte Tehnice, cu scopul de a prezenta în mod regulat informaţii tehnice referitoare la stadiul derulării proiectului, problemele întâmpinate și măsurile întreprinse pentru remedierea lor pe parcursul derulării contractului de finanțare.*
2. *Rapoartele Tehnice se transmit cu 10 zile înainte de transmiterea cererilor de rambursare/ cererilor de plată și servesc la verificarea tehnică de către AM/OI a acestor cereri. În cazul proiectelor alternative, non-competitive, cu componentă de alternativ si în cazul proiectelor implementate în cadrul Axei 7, Rapoartele tehnice se depun odată cu cererile de rambursare/cererile de plată.*
3. *Prin excepție de la alin. (2), Rapoartele tehnice se vor depune inclusiv în situația în care perioada scursă de la depunerea ultimei cereri de rambursare/cereri de plată este mai mare de 3 luni. În acest caz, Raportul tehnic se va depune în 5 zile lucrătoare de la momentul împlinirii celor 3 luni.*
4. *Beneficiarul va raporta indicatorii comuni de realizare şi de rezultat privind investiţiile realizate din FSE în cadrul proiectului, conform Anexei I din Regulamentul (UE) nr. 1304/2013 al Parlamentului European şi al Consiliului din 17 decembrie 2013 privind Fondul social european şi de abrogare a Regulamentului (CE) nr. 1081/2006 al Consiliului.*

## *SECTIUNEA III - Descrierea procesului de monitorizare*

*Procesul de monitorizare începe din momentul semnării Contractului de Finanţare şi durează până la finalizarea perioadei post-implementare.*

*Pe parcursul implementării proiectului, Beneficiarul este obligat să prezinte AMPOCU/OI rapoarte tehnice.*

*Pentru realizarea monitorizării fizice a proiectelor, AMPOCU/OI va desfăşura următoarele activităţi:*

* *a) verificarea conţinutului documentelor de raportare (rapoartele tehnice) elaborate şi transmise de către beneficiar (activităţi desfăşurate/progresul fizic);*
* *b) vizite speciale (ad-hoc) care își propun verificarea realității desfășurărilor activităților prevăzute în cadrul proiectului (anuntate şi neanuntate);*
* *c) vizite la fața locului care îşi propun verificarea stadiului fizic al implementării proiectului la faţa locului/sediul beneficiarului (anuntate şi neanuntate);*
* *d) vizite încrucișate (anunțate);*
* *e) vizite de verificare ex-post (anuntate şi neanuntate) care îşi propun verificarea faptului ca proiectul nu a suferit modificări substanţiale în perioada de 3 ani de la finalizarea perioadei de implementare, a gradului de îndeplinire a indicatorilor de rezultat şi a sustenabilității proiectului;*

***a) Verificarea Rapoartelor tehnice trimise de Beneficiar***

*AMPOCU/OI verifică Rapoartele tehnice transmise de Beneficiar în conformitate cu respectarea termenelor prevăzute în procedura operaţională aplicabilă.*

*Obiectivele verificării rapoartelor tehnice sunt:*

* *colectarea, revizuirea şi verificarea informaţiilor furnizate de Beneficiar, raportat la dispoziţiile contractului de finanţare;*
* *analizarea gradului de realizare a indicatorilor prevăzuţi în contractul de finanţare;*
* *verificarea evoluţiei implementării proiectului care face obiectul contractului de finanţare, raportat la graficul activităţilor stabilit prin contract.*

***b) Vizite speciale (ad-hoc)***

*Vizitele speciale se vor realiza in timpul desfășurării activităților relevante, activități la care participă persoane din grupul țintă, în vederea verificării realităţii activităţilor desfăşurate în cadrul proiectului.*

*Acestea sunt vizite realizate pe baza informațiilor primite de la beneficiar cu privire la programarea activităților relevante. Vizitele speciale se vor efectua pentru fiecare proiect aflat în implementare cel puțin o dată în perioada de implementare a acestuia.*

***c) Vizite la fața locului***

*Vizita la fața locului reprezintă o parte importantă a activităţii de monitorizare continuă şi are în vedere verificarea existenţei fizice a unui proiect sau a unui sistem de management performant al proiectului şi permite verificarea corectitudinii şi acurateţei informaţiei furnizate de beneficiar în Rapoartele tehnice şi a gradului de realizare a indicatorilor stabiliţi prin Contractul de finanţare.*

*Vizita la fața locului urmăreşte dacă proiectul se implementează astfel cum a fost aprobat şi în conformitate cu prevederile Contractului de finanţare, iar în cazul în care sunt constatate probleme în implementare să stabilească împreună cu beneficiarul modul de rezolvare a acestora.*

*Vizitele la fața locului facilitează contactul dintre reprezentanţii AMPOCU/OI şi beneficiari în scopul comunicării problemelor care pot împiedica implementarea corespunzătoare a proiectului.*

*Vizita la fața locului urmăreşte:*

*- să se asigure de faptul că proiectul se derulează conform contractului de finanţare;*

*- să identifice, în timp util, posibilele probleme şi să propună măsuri de rezolvare a acestora, precum şi îmbunătăţirea activităţii de implementare;*

*- să identifice elementele de succes ale proiectului.*

*Beneficiarul are obligaţia de a participa la vizită, de a furniza echipei de monitorizare toate informaţiile solicitate şi de a permite accesul neîngrădit al echipei la documentele aferente proiectului și rezultatele declarate ca obţinute pe parcursul implementării acestuia.*

***d) Vizite încrucișate***

*Vizitele încrucișate au ca scop verificarea proiectelor implementate de beneficiari/ parteneri cu proiecte multiple, în vederea evitării riscului dublei finanțări în ceea ce privește resursele umane, achizițiile publice, grupul țintă, livrabilele (spre exemplu: studii/ analize/ghiduri/ manuale/ platforme etc.).*

*Beneficiarii / partenerii cu proiecte multiple sunt acele entități care au în implementare mai mult de un proiect (indiferent de rolul de beneficiar sau partener pe care îl îndeplinesc în fiecare proiect implementat).*

*Beneficiarii/ partenerii au obligaţia de a participa la vizită, de a furniza echipei de monitorizare toate informaţiile solicitate şi de a permite accesul neîngrădit al echipei de verificare la documentele aferente proiectului și rezultatele declarate ca obţinute pe parcursul implementării acestuia.*

***e) Vizite de verificare ex-post***

*Vizita de verificare ex-post**reprezintă parte a activităţii de monitorizare şi se realizează la locul de implementare a proiectului/sediul beneficiarului.*

*Vizita de verificare ex-post**are ca scop verificarea la fata locului a faptului că proiectul nu a suferit modificări substanţiale în perioada de 3 ani de la finalizare implementării, a gradului de îndeplinire a indicatorilor de rezultat şi a sustenabilității proiectului.*

*Beneficiarul are obligaţia de a participa la vizită, de a furniza echipei de monitorizare toate informaţiile solicitate şi de a permite accesul neîngrădit al echipei la documentele aferente proiectului și rezultatele declarate ca obţinute pe parcursul implementării acestuia.*

1. În cazul POCU, prin Organisme Intermediare/ OI sunt avute în vedere Organismele Intermediare Regionale POSDRU si Organismul Intermediar POCU MEC. [↑](#footnote-ref-1)